প্রজাতন্ত্রী কোরিয়ার পাঁচজন শিল্পী তাঁদের কাজে নিরীক্ষা চালিয়েছেন অভিনব মাধ্যমে। চুং ইয়ং কিমের ‘লাভার’ ছবিতে ঐতিহ্যবাহী ‘জাংজি’ নামের বিশেষ কোরিয়ান কাগজের ওপর ঔষধি তৃণ ও কালি দিয়ে এঁকেছেন। কোন সাংউন ‘স্মল কান্ট্রি, স্মল পিপল’ শিরোনামের ছবিতে ১২টি মুখাবয়বে অভিব্যক্তিকে মূর্ত করেছেন। রাশিয়া পৃথিবীর ক্ষমতাধর কয়েকটি রাষ্ট্রের একটি। সমকালীন শিল্পকলার বিষয়বস্ত্ততে সংবেদনশীল সামাজিক ইস্যু স্থান পেয়েছে। তিনজন শিল্পীর ছয়টি শিল্পকর্মে রুবিনা খোসেন ‘ইনকমপিস্নট’ শিরোনামে এঁকেছেন দুজন নারীর অবয়ব, একটি মেয়ের মুখ একেবারে বাস্তবানুগ রীতিতে করা। ছবিটি কাগজে চারকোল দিয়ে আঁকা। দক্ষিণ আফ্রিকা শিল্পের তীর্থভূমি। আদিবাসী জনগোষ্ঠীর জীবনাচরণ, ব্যক্তিগত জীবনাভিজ্ঞতা ও পারিপার্শিবকতার আলোকে স্বতন্ত্র বৈশিষ্ট্যে দক্ষিণ আফ্রিকার শিল্পীরা শিল্পকর্ম সৃষ্টি করেছেন। প্রদর্শনীতে পামেলা সিলভার দুটি কাজ হাজির করেছেন। একটি ‘আর্লি গ্রিন লিভস্’, অন্যটি ‘ট্যাপেস্ট্রি অফ ফিলিংস’। দুটি কাজই সুগার এচিং ও চায়নিজ চারকোলে আঁকা। দুটি কাজের ধরন একই। দ্রম্নতগতির রেখা ছুটে গিয়ে কেন্দ্রে অবস্থানের চেষ্টা করছে। ছড়িয়ে থাকা কালির ব্রাশ সাবলীলভাবে ছন্দ বিলাচ্ছে। প্রতিবেশী দেশ শ্রীলংকার কথা মনে উঠলেই একটি ছোট্ট দ্বীপের কথা মনে হয়। ভারত মহাসাগরের এ-দ্বীপের মানুষের নিজস্ব ধারার ঐতিহ্য রয়েছে। শ্রীলংকায় সমকালীন শিল্পচর্চার সূত্রপাত কলম্বোয়। নববইয়ের দশকে শ্রীলংকায় শিল্পের ব্যাপক প্রসার ঘটে। ত্রিশ বছর ধরে চলতে থাকা যুদ্ধ ও সংঘাত, নিদারুণ কষ্ট ও যন্ত্রণা শিল্পকলায় বিষয় হিসেবে উঠে আসে। প্রদর্শনীতে অংশ নেওয়া চারজন শিল্পী চার ধরনের কাজ দেখিয়েছেন। শিল্পী চতুরঙ্গ সঞ্জয় বিজ্ঞামা গাঢ় ও উজ্জ্বল রঙে এঁকেছেন ‘কসমিক স্কাইস’। চামিলা মাহান্ত গোমেজ দ্বীপবাসী একজনের দেহভঙ্গি দিয়ে ক্যানভাস গড়েন। এমনি করেই নানা ধরনের নির্মাণ-কৌশল ও বিষয় শ্রীলংকার শিল্পীদের কাজে স্পষ্ট। প্রদর্শনীর উল্লেখযোগ্য রাষ্ট্র যুক্তরাজ্য শিল্পকলায় ঐতিহাসিকভাবে নেতৃত্বদানকারী একটি রাষ্ট্র। অষ্টাদশ শতাব্দীতে ইংল্যান্ডের শিল্প ইউরোপের নেতৃস্থানীয় ভূমিকায় ছিল। প্রতিকৃতি, প্রকৃতি, আলংকারিক শিল্পসৃষ্টিতে যুক্তরাজ্য পৃথিবীসেরা। এক্ষেত্রে চিত্রকর উইলিয়াম বেস্নক, টার্নার, জন কনস্টেবল এবং স্যামুয়েল পালমার উল্লেখ করার মতো। বর্তমান প্রজন্মের শিল্পীরা নানা আলোড়ন আর বিত্তবৈভবের জীবনযাপনের সময়কে শিল্পের বিষয় করে নিয়েছেন। শিল্পীরা কনসেপচুয়াল আর্টে মনোযোগী হয়েছেন। স্থাপনাশিল্পেও তাঁদের আগ্রহ দেখা যায়। এশীয় দ্বিবার্ষিকে শিল্পী অ্যান্ড্রেয়াস স্ট্যাভরোস হেনরি টম্বলিন এঁকেছেন দুটি ছবি ‘সিক্রেট-১’ ও ‘সিক্রেট-২’। পিকাসোর কিউববাদী আচরণে মানুষের অবয়বের সঙ্গে জ্যামিতি যুক্ত করে তুলে ধরেছেন নতুন জমিন। আলট্রামেরিন বস্নু ও বেগুনি রঙের অধিক ব্যবহারে কাজগুলো হয়েছে দৃষ্টিগ্রাহ্য। যুক্তরাষ্ট্র পৃথিবীর সবচেয়ে বেশিসংখ্যক জাতি, গোষ্ঠী, সংস্কৃতি, ধর্ম ও মূল্যবোধের দেশ। এদেশের বিকাশ ও উৎসমূলের কোনো সন্ধান না পেলেও বলা যায় সাংস্কৃতিক স্বাধীনতার পরিম-ল এ-দেশ। মার্কিন চিত্রকলায় সবসময় অনুসন্ধানী নতুন এক মাধ্যমের উদ্ভাসন হতে দেখা যায়। উল্লেখ্য, বিমূর্ত প্রকাশবাদ, অ্যাকশন পেইন্টিংয়ের ধারণার জন্যে মার্কিন শিল্পীরা শিল্পের ইতিহাসে অমর হয়ে থাকবেন। দুজন মার্কিন শিল্পী অ্যাডাম মরিস ইলেশ ও সারাহ স্কুস্টার। একজন ক্যানভাসে মিশ্রমাধ্যমের কাজ উপস্থাপন করেছেন, শিরোনাম ‘প্যাসেঞ্জার’। ‘গড ইন দ্য নাম্বারস’। অন্য শিল্পী স্থাপনাশিল্প প্রদর্শন করেছেন।